Bön (ka: böön; tiibeti keeles bon) oli algselt Tiibeti valitsev usund enne budismi tulekut 8. sajandil. Bön sisaldas šamanistlikke ja animistlikke  kujutlusi. Selle preestrid olid bönpod. Sõna bon tähendab böni järgijatel 'tõde', 'tõelus'ja 'tõeline õpetus', umbes nagu Tiibeti budismis sõna chos 'seadmus'. Budism ja bön on Tiibetis teineteist tugevasti mõjutanud. Bönist võttis Tiibeti budism šamanismi elemente, budism omakorda kujundas böni filosoofia ümber, nii et erinevused on nüüdseks peamiselt terminoloogilised ja ikonograa ...